Som tenåring startet Silje Halstensen et band sammen med Henriette Tryggestad og Katarina Efstathiou. Dette bandet kalte de «Laura». Mens Halstensen lette etter et godt bandnavn stanset hun opp ved «Bendik», og så muligheten for å opprette e-postadressen . Hun har oppgitt at hun valgte «Bendik» fremfor andre guttenavn blant annet fordi hun har et søskenbarn som heter det samme: «Jeg finner en slags ro i å hete Bendik.». På «Bendik» sin Urørt-profil, skrives både «Bendik» og «Laura» med et punktum på slutten. Som medlem av «Laura» la hun merke til hvordan de ble behandlet på grunn av sitt kjønn. Da hun var 18 år bestemte hun seg for å prøve seg som soloartist, og da tok hun i bruk «Bendik» som artistnavn.